ભારતના 5.70 લાખ સ્ટુડન્ટ્સ વિશ્વના 86 દેશોમાં અભ્યાસ કરીને ત્યાં જ નોકરી પસંદ કરી રહ્યાં છે. ભારત પ્રત્યે તેમને આદર છે પરંતુ તેઓ ભારત પાછા આવવા માગતા નથી, કારણ કે ભારતમાં તમને મળતા સેલેરીની સામે તેમને ત્યાં 10 થી 15 ગણો વધારે સેલેરી મળે છે. ખાસ કરીને અમેરિકા, કેનેડા, ઓસ્ટ્રેલિયા, ન્યૂઝિલેન્ડ, જર્મની જેવા દેશોમાં વિદ્યાર્થીઓ જવાનું વધારે પસંદ કરે છે. એક લાખ જેટલા વિદ્યાર્થીઓ એશિયન કન્ટ્રીમાં અભ્યાસ માટે ગયેલા છે. ઓસ્ટ્રેલિયામાં 95000 સ્ટુડન્ટ્સ છે. યુરોપમાં 60000 અને નોર્થ અમેરિકામાં સૌથી વધુ 325000 સ્ટુડન્ટ્સ અભ્યાસના હેતુથી ગયેલા છે. સાઉથ અમેરિકામાં માત્ર 700 સ્ટુડન્ટ્સ છે. કેનેડા એ અમેરિકા પછીનો બીજો કન્ટ્રી છે કે જ્યાં ભારતીય સ્ટુડન્ટ્સને પસંદ છે. આ કન્ટ્રીમાં એક લાખથી વધારે સ્ટુડન્ટ્સ છે. ન્યૂઝીલેન્ડમાં 35000, બહેરીનમાં 30000, ચાઇનામાં 20000, યુકેમાં 17000, ફિલિપાઇન્સમાં 9000, યુક્રેઇનમાં 8000, નેપાલમાં 3000 અને ઓમાનમાં 3000 સ્ટુડન્ટ્સ ભણવા માટે ગયેલા છે. અમેરિકા અને કેનેડામાં ઉચ્ચ અભ્યાસ પછી જે તે વિદ્યાર્થી ત્યાં જ સેટ થઇને નોકરી મેળવી લેતા હોય છે. ભારત પરત આવવાની સંખ્યા ખૂબ ઓછી છે.